'ତୃତୀୟ ମହଲା'କୁ ଏଓସିଏର ଅଙ୍ଗୁଳି ନିର୍ଦ୍ଦେଶଃ ଅଣଓଡ଼ିଆ ଠିକାଦାରଙ୍କୁ ଅଗ୍ରାଧିକାର\nଭୁବନେଶ୍ୱର,୧୦।୬(ବ୍ୟୁରୋ): ଅଣଓଡିଆ ଠିକାଦାରଙ୍କୁ ରାଜ୍ୟ ସରକାରଙ୍କ କ୍ଷମତାଶାଳୀ ଅଧିକାରୀମାନେ ସୁରକ୍ଷା ଦେବା ସହ ଠିକା କାମ ଯୋଗାଇ ଦେଉଛନ୍ତି। ସରକାରଙ୍କ ତୃତୀୟ ମହଲା କର୍ମଚାରୀଙ୍କଠାରୁ ଆରମ୍ଭ କରି ତଳସ୍ତର ପର୍ଯ୍ୟନ୍ତ ଡି.ଡି. ବିଲଡର୍ସ ସହ ଅର୍ଥ ନେଣଦେଣ କାରବାର ଚାଲିଛି। ତେଣୁ ଡିଡି ବିଲଡର୍ସ ଯେତେ ବଡ ଦୁର୍ଘଟଣା ଘଟାଇଲେ ମଧ୍ୟ ତାଙ୍କ ଉପରକୁ କେହି ଆଙ୍ଗୁଠି ଉଠାଉ ନାହାନ୍ତି ବୋଲି ନିଖିଳ ଓଡିଶା ଠିକାଦାର ମହାସଂଘ (ଏଓସିଏ) ପକ୍ଷରୁ ଅଭିଯୋଗ କରାଯାଇଛି।\nବିଦ୍ୟୁତ୍ କାଟ ନେଇ ଅସନ୍ତୋଷଃ ରାତି ଅଧରେ ରାସ୍ତାରୋକୋ\nଗୋପ,୧୦।୬(ଡି.ଏନ୍.ଏ.): ଗୋପ ବିଦ୍ୟୁତ୍ ସେକ୍ସନ ଅଧୀନ ଅଧିକାଂଶ ଗ୍ରାମରେ ହେଉଥିବା ଲଗାତାର ବିଦ୍ୟୁତ୍ କାଟ ଯୋଗୁ ଜନଅସନ୍ତୋଷ ସୀମା ଲଙ୍ଘିଛି। ଫଳରେ ଶନିବାର ରାତି ପ୍ରାୟ ୧୧ଟା ବେଳେ ସ୍ଥାନୀୟ ଲୋକେ ରାସ୍ତାକୁ ଓହ୍ଲାଇଛନ୍ତି। ଗୋପ ବଜାର ଛକରେ ସେମାନେ ରାସ୍ତାରୋକୋ କରିଛନ୍ତି।\nରଥଖଳାରୁ... ଦଣ୍ଡା ଉପରକୁ ଉଠିଲା ଗରଗରା\nପୁରୀ ଅଫିସ, ୯ା୬ଃ ଆସୁଛି ମହାପ୍ରଭୁଙ୍କ ରଥଯାତ୍ରା। ଏ ନେଇ ଚଳଚଞ୍ଚଳ ଏବେ ରଥଖଳା। ତିନିରଥର ମୁଖ୍ୟ ବିଶ୍ୱକର୍ମା ବିଜୟ ମହାପାତ୍ର, ନରସିଂହ ମହାପାତ୍ର ଏବଂ କୃଷ୍ଣ ମହାରଣାଙ୍କ ନେତୃତ୍ୱରେ ରଥ ନିର୍ମାଣ କାମ ଆଗେଇ ଚାଲିଛି। ଶନିବାର କମାର ସେବକମାନେ ଘଡ଼ିମୁହଁ କଣ୍ଟା ଅନୁକୂଳ କରିବା ପରେ ଏହାକୁ ବାଡ଼ିଆ ଯାଇଥିଲା। ଅଖ, କୁଡ଼ୁକା ଏବଂ ଦଣ୍ଡାକୁ ସଂଯୋଗ କରି ଏହି କଣ୍ଟା ବାଡିଆ ଯାଇଥିଲା।\nପରୀ ପାଇଁ କଥାଟିଏ ଏକ୍ସପ୍ରେସ୍\nପୁରୀ ଅଫିସ, ୯ା୬ଃ ଶିଶୁ ଶୋଷଣ ଓ ଶିଶୁ ନିର୍ଯାତନା ରୋକିବା ଦିଗରେ ଜନସଚେତନତା ସୃଷ୍ଟି ଲାଗି ପୁରୀ ପୋଲିସ ପକ୍ଷରୁ ଶନିବାର ସନ୍ଧ୍ୟାରେ ଏକ କ୍ୟାଣ୍ଡେଲ ଶୋଭାଯାତ୍ରା ଆୟୋଜିତ ହୋଇଯାଇଛି। ଏସ୍ପି ଡା. ସାର୍ଥକ ଷଡ଼ଙ୍ଗୀ ଏହାକୁ ଉଦ୍ଘାଟନ କରିଥିଲେ। ଶତାଧିକ ସ୍ବେଚ୍ଛାସେବୀ, ସାମାଜିକ ଅନୁଷ୍ଠାନ, ମହିଳା ସଂଗଠନ ଏବଂ ପୋଲିସ ଅଧିକାରୀ, କର୍ମଚାରୀମାନେ ଗୁଣ୍ଡିଚା ମନ୍ଦିରଠାରୁ ଶୋଭାଯାତ୍ରାରେ ବାହାରି ମେଡିକାଲ ଛକରେ ପହଞ୍ଚତ୍ଥିଲେ।\nକୁଳପତିଙ୍କ ସହ ରାଜ୍ୟପାଳଙ୍କ ଭାବବିନିମୟ\nଭୁବନେଶ୍ୱର, ୧୦।୬(ବ୍ୟୁରୋ)- ପ୍ରକୃତି କୋଳରେ ହିଁ ବ୍ୟକ୍ତିତ୍ବର ସାବଲୀଳ ଅଭିବୃଦ୍ଧି ଘଟେ। ପ୍ରତ୍ୟେକ ବିଶ୍ୱବିଦ୍ୟାଳୟ ସବୁଜ କ୍ୟାମ୍ପସ୍ ଲକ୍ଷ୍ୟ ହାସଲ ନିମନ୍ତେ ଉଦ୍ୟମ କରିବା ଦରକାର। ବିଶ୍ୱବିଦ୍ୟାଳୟଗୁଡ଼ିକରେ ଗବେଷଣାକୁ ବେଶୀ ଗୁରୁତ୍ବ ଦିଆଯିବା ଆବଶ୍ୟକ। ଏଥିପାଇଁ ଛାତ୍ରୀଛାତ୍ରମାନଙ୍କୁ ପ୍ରୋତ୍ସାହିତ କରିବା ଉଚିତ।\nଜୁଲାଇ ଦ୍ୱିତୀୟ ସପ୍ତାହରେ ଇନ୍ଷ୍ଟାଣ୍ଟ ପରୀକ୍ଷା\nଭୁବନେଶ୍ୱର, ୧୦।୬(ବ୍ୟୁରୋ)- ଯୁକ୍ତ୨ କଳା, ବାଣିଜ୍ୟ ଓ ଧନ୍ଦାମୂଳକ ଶିକ୍ଷା ପରୀକ୍ଷାରେ ବିଫଳ ହୋଇଥିବା ଛାତ୍ରୀଛାତ୍ରଙ୍କ ଲାଗି ଆସନ୍ତା ଜୁଲାଇ ଦ୍ୱୀତିୟ ସପ୍ତାହରେ ଇନ୍ଷ୍ଟାଣ୍ଟ ପରୀକ୍ଷା ଅନୁଷ୍ଠିତ ହେବ। ଏଥିପାଇଁ ଆସନ୍ତା ୨୦ରୁ ୨୫ତାରିଖ ମଧ୍ୟରେ ଫର୍ମ ପୂରଣ ହେବ। ଏହାର ସବିଶେଷ ତଥ୍ୟ ଉଚ୍ଚ ମାଧ୍ୟମିକ ଶିକ୍ଷା ପରିଷଦର ଓ୍ବେବ୍ସାଇଟ୍\n୪ବର୍ଷ ହେଲାଣି ଖସୁଛି କଳା ପାସ୍ ହାର\nଭୁବନେଶ୍ୱର, ୧୦।୬(ବ୍ୟୁରୋ)- ବିଗତ ୪ ବର୍ଷ ହେଲାଣି ଯୁକ୍ତ୨ କଳା ପାସ୍ ହାର ହ୍ରାସ ପାଇବାରେ ଲାଗିଛି। ପ୍ରତିବର୍ଷ ପାସ୍ ହାର କମୁଥିବାରୁ ବୁଦ୍ଧିଜୀବୀ ଏବଂ ଶିକ୍ଷାବିତ୍ମାନେ ଚିନ୍ତା ପ୍ରକଟ କରିଛନ୍ତି। ଏଭଳି ସ୍ଥିତି ଶିକ୍ଷାଦାନର ଗୁଣବତ୍ତା ଉପରେ ମଧ୍ୟ ପ୍ରଶ୍ନବାଚୀ ସୃ୍ଷ୍ଟି କରିଛି।\nଚୁଟି କାଟିବାବେଳେ ସୁନାଚେନ କାଟିନେଲେ\nଭୁବନେଶ୍ୱର, ୧୦।୬(ବ୍ୟୁରୋ)- ଚୁଟି କାଟିବା ସମୟରେ ସୁନା ଲୁଟୁଥିଲେ। ଗ୍ରାହକଙ୍କୁ ଏଭଳି ଲୁଟୁଥିବା ଏକ ବ୍ୟୁଟି ପାର୍ଲରର ୨ ମହିଳା କର୍ମଚାରୀଙ୍କୁ ଶହୀଦନଗର ପୋଲିସ ଶନିବାର ଗିରଫ କରିଛି। ସେମାନେ ହେଲେ ବାଲେଶ୍ୱର ଜିଲା ଜଳେଶ୍ୱର ଅଞ୍ଚଳର ସୁକାନ୍ତି ମହାପାତ୍ର ଏବଂ ତାଙ୍କ ସହଯୋଗୀ କେନ୍ଦ୍ରାପଡ଼ା ଜିଲାର ପ୍ରଜ୍ଞା ବଳ।\nଗୃହରକ୍ଷୀଙ୍କ ପୁନଃ ପରୀକ୍ଷାକୁ ବିରୋଧ\nଭୁବନେଶ୍ୱର, ୧୦ା୬(ବ୍ୟୁରୋ)- କାର୍ଯ୍ୟରତ ଗୃହରକ୍ଷୀମାନଙ୍କର ଶାରୀରିକ ଓ ମାନସିକ ପରୀକ୍ଷା କରିବା ସହ ସେମାନଙ୍କ କାର୍ଯ୍ୟକୁ ତଦାରଖ କରି ପୁନଃ ନିଯୁକ୍ତି ପ୍ରକ୍ରିୟାକୁ ବିରୋଧ କରିଛି ରାଜ୍ୟ ଗୃହରକ୍ଷୀ ମହାସଂଘ। ଏହା ଗୃହରକ୍ଷୀ ଆଇନ ତଥା ସମ୍ବିଧାନ ବିରୋଧୀ ବୋଲି ସଂଘ ଅଭିଯୋଗ କରିଛି।\nକଳାରେ ଶ୍ରେଷ୍ଠ ୨୦ ଛାତ୍ରୀଛାତ୍ର\nଅଭୀପ୍ସା ମିଶ୍ର ୫୪୧(୯୦.୧୬%) ରେଭେନ୍ଶା ଜୁନିୟର କଲେଜ, କଟକ ସ୍ବାତୀସ୍ମିତା ବେହେରା ୫୩୪(୮୯%) ଆର.ଡି ମହିଳା ଜୁନିୟର କଲେଜ,ଭୁବନେଶ୍ୱର ରୀତୁ ମେହେର ୫୩୧(୮୮.୫%) କାଦୋବାହଲ କଲେଜ ମୋନାଲିସା ସ୍ବାଇଁ ୫୩୦(୮୮.୩୩%) ଏସ.ସି.ଏସ. ଜୁନିୟର କଲେଜ, ପୁରୀ ଅର୍ଘ୍ୟସ୍ବର୍ଣ୍ଣ ବିଦ୍ୟାସାଗର ୫୨୯(୮୮.୧୬%) ସାଲେପୁର ଜୁନିୟର କଲେଜ\nପିଲା ବଢ଼ୁଛନ୍ତି, ମେଧାବୀ କମୁଛନ୍ତି\nଭୁବନେଶ୍ୱର, ୧୦ା୬(ବ୍ୟୁରୋ)- ଯୁକ୍ତ୨ କଳାରେ ଛାତ୍ରୀଛାତ୍ରଙ୍କ ସଂଖ୍ୟା ବଢ଼ୁଛି। ପୂର୍ବ ବର୍ଷଗୁଡ଼ିକ ଅପେକ୍ଷା କଳା ବିଭାଗରେ ପାଠପଢିବା ପାଇଁ ଛାତ୍ରୀଛାତ୍ରଙ୍କ ଆଗ୍ରହ ବଢୁଛି। କିନ୍ତୁ ଆଶାନୁରୂପ ଭାବେ ମେଧାବୀ ସୃଷ୍ଟି ହୋଇପାରୁ ନାହାନ୍ତି। ଛାତ୍ରୀଛାତ୍ରଙ୍କ ତୁଳନାରେ ମେଧାବୀଙ୍କ ସଂଖ୍ୟା ଅତ୍ୟନ୍ତ ନଗଣ୍ୟ। ବିଗତ କିଛିବର୍ଷର ଫଳାଫଳରୁ ଏହି ତଥ୍ୟ ସାମ୍ନାକୁ ଆସୁଛି।\nପାସ୍ ହାରଃ କଳାରେ କମିଲା, ବାଣିଜ୍ୟରେ ବଢ଼ିଲା\nଭୁବନେଶ୍ୱର, ୧୦।୬(ବ୍ୟୁରୋ)- ଉଚ୍ଚ ମାଧ୍ୟମିକ ଶିକ୍ଷା ପରିଷଦ(ସିଏଚ୍ଏସ୍ଇ) ଦ୍ବାରା ପରିଚାଳିତ ଯୁକ୍ତ୨ କଳା, ବାଣିଜ୍ୟ ଓ ଧନ୍ଦାମୂଳକ ପରୀକ୍ଷା ଫଳ ଶନିବାର ପ୍ରକାଶ ପାଇଛି। ଚଳିତବର୍ଷ ବାଣିଜ୍ୟରେ ପାସ୍ ହାର ଗତବର୍ଷ ତୁଳନାରେ ବୃଦ୍ଧି ପାଇଥିବାବେଳେ କଳାରେ ପାସ୍ ହାର କମିଛି।\n୨୧୭ତମ 'ମିଟ୍ ଦି ଆର୍ଟିଷ୍ଟ'\nଭୁବନେଶ୍ୱର,୯ା୬(ବ୍ୟୁରୋ)- ବିଭିନ୍ନ ସମୟରେ କବି ଓ ଲେଖକମାନେ ଅସଂଖ୍ୟ ରାମାୟଣ ରଚନା କରିଛନ୍ତି। ଏହା ଏକ ଅନନ୍ୟ ମହାକାବ୍ୟ। ଶ୍ରୀରାମଚନ୍ଦ୍ର ସକଳ ଆଦର୍ଶର ପ୍ରତୀକ ରୂପେ ଜନମାନସରେ ଆଦୃତ। ଓଡ଼ିଶାରେ ଅଷ୍ଟମ ଶତାବ୍ଦୀରୁ ରାମ ଏବଂ ରାମାୟଣର କଥାବସ୍ତୁ ସମ୍ପର୍କରେ ତାଳପତ୍ରରେ ଅତି ଚମତ୍କାର ଭାବେ ଖୋଦେଇ ହୋଇଛି।\nଇନ୍ଦୁଭୂଷଣ କରଙ୍କ ୩ ପୁସ୍ତକ ଲୋକାର୍ପିତ\nଭୁବନେଶ୍ୱର,୯ା୬(ବ୍ୟୁରୋ)- ଓଡ଼ିଶା ସାହିତ୍ୟ ଏକାଡ଼େମୀର ପୂର୍ବତନ ସଚିବ ତଥା ସାରସ୍ବତ ସାଧକ ଇନ୍ଦୁଭୂଷଣ କରଙ୍କ ଦ୍ୱାରା ଲିଖିତ ୩ଟି ପୁସ୍ତକ 'କଳା, ସାହିତ୍ୟ, ସଂସ୍କୃତ', 'ଗ୍ଲିମ୍ପସେସ୍ ଅଫ୍ ଓଡ଼ିଶାନ୍ କଲଚର' ଏବଂ 'ଗ୍ଲିମ୍ପସେସ୍ ଅଫ୍ ଇଣ୍ଡିଆନ୍ ଥିଏଟର' ଶନିବାର ସ୍ଥାନୀୟ ପାନ୍ଥନିବାସ ସମ୍ମିଳନୀ କକ୍ଷରେ ଲୋକାର୍ପିତ ହୋଇଯାଇଛି।\nଭୁବନେଶ୍ୱର, ୯।୬(ବ୍ୟୁରୋ)- କାର୍ଯ୍ୟରତ ଗୃହରକ୍ଷୀମାନଙ୍କର ଶାରିରୀକ ଓ ମାନସିକ ପରୀକ୍ଷା କରିବା ସହ ସେମାନଙ୍କ କାର୍ଯ୍ୟକୁ ତଦାରଖ କରି ପୁନଃ ନିଯୁକ୍ତି ପ୍ରକ୍ରିୟାକୁ ବିରୋଧ କରିଛି ରାଜ୍ୟ ଗୃହରକ୍ଷୀ ମହାସଂଘ। ଏହା ଗୃହରକ୍ଷୀ ଆଇନ ତଥା ସମ୍ବିଧାନ ବିରୋଧୀ ବୋଲି ସଂଘ ଅଭିଯୋଗ କରିଛି।\nଶ୍ରୀସୁରଭି ଗୋରକ୍ଷା ଯଜ୍ଞ ଆରମ୍ଭ\nସାକ୍ଷୀଗୋପାଳ, ୯।୬ (ଡି.ଏନ୍.ଏ.): ଗୋ ଜାତିର କଲ୍ୟାଣ ପାଇଁ ଶ୍ରୀସୁରଭି ଗୋରକ୍ଷା ଦୀକ୍ଷା ଯଜ୍ଞ ସାକ୍ଷୀଗୋପାଳ ମନ୍ଦିର ସମ୍ମୁଖରେ ଶୁକ୍ରବାରଠାରୁ ଆରମ୍ଭ ହୋଇଯାଇଛି। ଦେଶୀ ଗାଈର ଗୋବରରେ ପ୍ରସ୍ତୁତ ଏକଲକ୍ଷ ଘଷି ଓ ଦେଶୀଗାଇ ଘୃତରେ ପାଞ୍ଚଦିନ ମଧ୍ୟରେ ଏକଲକ୍ଷ ଆହୁତି ପ୍ରଦାନ କରାଯିବ।\nନନ୍ଦିନୀ ଶତପଥୀଙ୍କ ଜୟନ୍ତୀରେ ଧର୍ମେନ୍ଦ୍ରଙ୍କ ଶ୍ରଦ୍ଧାଞ୍ଜଳି\nଭୁବନେଶ୍ୱର୯।୬ (ବ୍ୟୁରୋ): ଓଡ଼ିଶାର ଏକମାତ୍ର ମହିଳା ମୁଖ୍ୟମନ୍ତ୍ରୀ ନନ୍ଦିନୀ ଶତପଥୀଙ୍କ ଶନିବାର ଜନ୍ମଜୟନ୍ତି। ଏହି ଅବସରରେ କେନ୍ଦ୍ର ପେଟ୍ରୋଲିୟମ୍ ମନ୍ତ୍ରୀ ଧର୍ମେନ୍ଦ୍ର ପ୍ରଧାନ ଟୁଇଟ୍ କରି ତାଙ୍କୁ ଶ୍ରଦ୍ଧାଞ୍ଜଳି ଜଣାଇଛନ୍ତି।\nରାହୁଲଙ୍କୁ ଭେଟିଲେ ନିରଞ୍ଜନ\nଭୁବନେଶ୍ୱର୯।୬ (ବ୍ୟୁରୋ): ପିସିସି ସଭାପତି ନିରଞ୍ଜନ ପଟ୍ଟନାୟକ ଶନିବାର ଦିଲ୍ଲୀରେ କଂଗ୍ରେସ ଅଧ୍ୟକ୍ଷ ରାହୁଲ ଗାନ୍ଧୀଙ୍କୁ ଭେଟିଛନ୍ତି। ସଭାପତି ହେବା ପରେ ହୋଇଥିବା ସାଙ୍ଗଠନିକ କାର୍ଯ୍ୟର ହିସାବ ଦେଇଛନ୍ତି ନିରଞ୍ଜନ।\nମା'ଙ୍କୁ ଛାତରୁ ଠେଲିଦେବା ଘଟଣାଃ ଅଭିଯୁକ୍ତ ପୁଅ ଗିରଫ\nକଟକ ରୋଡ଼,୯।୬(ଡି.ଏନ୍.ଏ.): ଭୁବନେଶ୍ୱରସ୍ଥିତ ଚିନ୍ତାମଣିଶ୍ୱର ଅଞ୍ଚଳରେ ମା'ଙ୍କୁ ଛାତ ଉପରୁ ଠେଲିଦେବା ଘଟଣାରେ ଶନିବାର ଲକ୍ଷ୍ମୀସାଗର ଥାନା ପୋଲିସ ଅଭିଯୁକ୍ତ ବଡ଼ପୁଅଙ୍କୁ ଗିରଫ କରିଛି। ସେ ହେଲେ ଚିନ୍ତାମଣିଶ୍ୱର ଅଞ୍ଚଳରେ ରହୁଥିବା କପିଳ ପ୍ରସାଦ ମହାନ୍ତି।\nନନ୍ଦିନୀ ଶତପଥୀ ଆଗାମୀ ପିଢ଼ି ପାଇଁ ପ୍ରେରଣା\nଭୁବନେଶ୍ୱର,୯।୬(ବ୍ୟୁରୋ): ଦୈନିକ ଓଡ଼ିଆ ଖବରକାଗଜ ଧରିତ୍ରୀ ଏବଂ ଇଂରାଜୀ ଖବରକାଗଜ ଓଡ଼ିଶାପୋଷ୍ଟ ପକ୍ଷରୁ ଶନିବାର ପୂର୍ବାହ୍ନ ୯ଟାରେ ଓଡ଼ିଶାର ଏକମାତ୍ର ମହିଳା ମୁଖ୍ୟମନ୍ତ୍ରୀ ନନ୍ଦିନୀ ଶତପଥୀଙ୍କ ଜୟନ୍ତୀ ପାଳିତ ହୋଇଯାଇଛି। ଏହି ଅବସରରେ ଭୁବନେଶ୍ୱର ରାଜଭବନ ଛକ ନିକଟ ତାଙ୍କ ପ୍ରତିମୂର୍ତ୍ତିରେ ମାଲ୍ୟାର୍ପଣ କରାଯାଇଥିଲା।\nସୁପ୍ରିମକୋର୍ଟଙ୍କ ରାୟ ପରେ ଶ୍ରୀମନ୍ଦିର ପ୍ରଶାସନର ତତ୍ପରତା\nପୁରୀ ଅଫିସ, ୯ା୬ଃ ମହାପ୍ରଭୁଙ୍କ ନାମରେ ସେବାୟତମାନେ କୌଣସି ଦାନ ଗ୍ରହଣ କରିପାରବେ ନାହିଁ। ସୁପ୍ରିମକୋର୍ଟଙ୍କ ଏହି ରାୟ ଫଳରେ ଏବେ ତତ୍ପର ହୋଇପଡ଼ିଛନ୍ତି ଶ୍ରୀମନ୍ଦିର ପ୍ରଶାସନ। ଏହାକୁ କିପରି କଡ଼ାକଡ଼ିଭାବେ ପାଳନ କରାଯିବ ସେନେଇ ଭକ୍ତଙ୍କୁ ସଚେତନ କରିବା ଲାଗି ପଦକ୍ଷେପ ଆରମ୍ଭ କରିଛି।\nପ୍ରକାଶ ପାଇଲା ଯୁକ୍ତ ୨ କଳା, ବାଣିଜ୍ୟ ପରୀକ୍ଷାଫଳଃ ବାଜିମାରିଲେ ଛାତ୍ରୀ\nଭୁବନେଶ୍ୱର, ୯ା୬(ବ୍ୟୁରୋ): ଉଚ୍ଚ ମାଧ୍ୟମିକ ଶିକ୍ଷା ପରିଷଦ(ସିଏଚ୍ଏସ୍ଇ) ଦ୍ୱାରା ପରିଚାଳିତ ଯୁକ୍ତ୨ କଳା, ବାଣିଜ୍ୟ ଓ ଧନ୍ଦାମୂଳକ ଶିକ୍ଷା ପରୀକ୍ଷାଫଳ ଶନିବାର ପ୍ରକାଶ ପାଇଛି॥ ପୂର୍ବାହ୍ନ ସାଢେ ୧୦ଟାରେ ସିଏଚ୍ଏସ୍ଇ କାର୍ଯ୍ୟାଳୟରେ ପରୀକ୍ଷାଫଳ ପୁସ୍ତିକା ଉନ୍ମୋଚନ କରିଛନ୍ତି ବିଦ୍ୟାଳୟ ଓ ଗଣଶିକ୍ଷାମନ୍ତ୍ରୀ ବଦ୍ରୀନାରାୟଣ ପାତ୍ର।\nକଂଗ୍ରେସ ନେତାଙ୍କ ଦିଲ୍ଲୀ ଗସ୍ତଃ ସଗରିଆଙ୍କ ଅଭିଯୋଗ ନେଇ ହୋଇପାରେ ଆଲୋଚନା\nଭୁବନେଶ୍ୱର,୯।୬(ବ୍ୟୁରୋ): କୋରାପୁଟ ବିଧାୟକ କୃଷ୍ଣଚନ୍ଦ୍ର ସଗରିଆ ଜୟପୁର ବିଧାୟକ ତାରାପ୍ରସାଦ ବାହିନୀପତିଙ୍କ ବିରୋଧରେ ଆଣିଥିବା ଅଭିଯୋଗ ନେଇ ଶନିବାର ଦିଲ୍ଲୀରେ ଆଲୋଚନା ହେବାର ସମ୍ଭାବନା ରହିଛି। କୃଷ୍ଣଚନ୍ଦ୍ର ବୌଦ୍ଧଧର୍ମ ଗ୍ରହଣ କରିବା ପରେ ତାଙ୍କ ବିରୋଧରେ ଅପପ୍ରଚାର କରାଯାଉଛି ଏବଂ ଏହାକୁ ଜୟପୁର ବିଧାୟକ ପ୍ରୋତ୍ସାହିତ କରୁଥିବା ସେ ଅଭିଯୋଗ ଆଣିଥିଲେ। ଏହି ପ୍ରସଙ୍ଗରେ କୃଷ୍ଣଚନ୍ଦ୍ର ପିସିସି ସଭାପତି ନିରଞ୍ଜନ ପଟ୍ଟନାୟକ, ରାଜ୍ୟ କଂଗ୍ରେସ ପ୍ରଭାରୀ ଜିତେନ୍ଦ୍ର ସିଂଙ୍କୁ ପୂର୍ବରୁ ଜଣାଇ ସାରିଛନ୍ତି।\nପଞ୍ଚାୟତ ସମିତି ବୈଠକ ବେଳେ ବ୍ଲକ କାର୍ଯ୍ୟାଳୟ ସମ୍ମୁଖରେ ପାଣି ପାଇଁ ପ୍ରତିବାଦ\nବାରଙ୍ଗ,୯।୬(ଡି.ଏନ୍.ଏ.)- ଶୁକ୍ରବାର ଥିଲା ବାରଙ୍ଗ ପଞ୍ଚାୟତ ସମିତି ବୈଠକ। ଧାର୍ଯ୍ୟ ସମୟରେ ବୈଠକ ଆରମ୍ଭ ହେବା ମାତ୍ରେ ବ୍ଲକ କାର୍ଯ୍ୟାଳୟ ମୁଖ୍ୟ ଫାଟକ ସମ୍ମୁଖରେ ସାନମୁଣ୍ଡଳୀ ଗ୍ରାମବାସୀ ପାନୀୟ ଜଳର ଅଭାବ ଦର୍ଶାଇ ପ୍ରତିବାଦ ଜଣାଇଥିଲେ।
